

















A. ŽENKLINIMAS


INFORMACIJA ANT IŠORINĖS IR VIDINĖS PAKUOTĖS

Kartono dėžutė ir vienadozis paketėlis (popieriaus/polietileno/aliuminio/polietileno)


1.	VAISTINIO PREPARATO PAVADINIMAS

FOSFOMYCIN EBERTH 3 g granulės geriamajam tirpalui paketėlyje
fosfomicinas 

2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename vienadoziame paketėlyje yra 3 g fosfomicino (fosfomicino trometamolio pavidalu).


3.	PAGALBINIŲ MEDŽIAGŲ SĄRAŠAS

Sudėtyje yra sacharozės. Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

Granulės geriamajam tirpalui paketėlyje

1 paketėlis

5.	VARTOJIMO METODAS IR BŪDAS (-AI)

Vartoti per burną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP: {MMMM mm}


9.	SPECIALIOS LAIKYMO SĄLYGOS


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

Lygiagretus importuotojas:
UAB „Niromed“


12.	LYGIAGRETAUS IMPORTO LEIDIMO NUMERIS (-IAI)

LT/L/23/1933/001

13.	SERIJOS NUMERIS 

Lot:

14.	PARDAVIMO (IŠDAVIMO) TVARKA

Receptinis vaistas.

15.	VARTOJIMO INSTRUKCIJA

Paketėlio turinį reikia ištirpinti stiklinėje vandens, paruoštą tirpalą būtina išgerti nedelsiant.


16.	INFORMACIJA BRAILIO RAŠTU

fosfomycin eberth 3 g 


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

Gamintojas: Dr. Friedrich Eberth Arzneimittel GmbH, Am Bahnhof 2, 92289 Ursensollen, Vokietija.

Perpakavo: LABOR Przedsiębiorstwo Farmaceutyczno-Chemiczne sp. z o.o., Ul. Długosza 49, 51-162 Wrocław, Lenkija arba UAB „Entafarma“, Klonėnų vs. 1, LT-19156 Širvintų r. sav., Lietuva.

Perpakavimo serija

Lygiagrečiai importuojamas vaistas nuo referencinio vaisto skiriasi laikymo sąlygomis: lygiagrečiai importuojamo – specialių laikymo sąlygų nereikia, referencinio – laikyti ne aukštesnėje kaip 30 ºC temperatūroje, laikyti gamintojo pakuotėje, kad vaistas būtų apsaugotas nuo drėgmės; pagalbinėmis medžiagomis: lygiagrečiai importuojamo – kalcio hidroksidas, referencinio – mandarinų aromatinė medžiaga (kukurūzų maltodektrinas, gumiarabikas, askorbo rūgštis (E300), butilhidroksianizolas (E320) ir aromatiniai preparatai); išvaizda: lygiagrečiai importuojamo granulės yra baltos ar šiek tiek gelsvos spalvos, referencinio – baltos arba beveik baltos spalvos be gumulėlių ar sankaupų. 


































































B. PAKUOTĖS LAPELIS

Pakuotės lapelis: informacija pacientui

FOSFOMYCIN EBERTH 3 g granulės geriamajam tirpalui paketėlyje
fosfomicinas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?
1.	Kas yra FOSFOMYCIN EBERTH ir kam jis vartojamas 
2.	Kas žinotina prieš vartojant FOSFOMYCIN EBERTH
3.	Kaip vartoti FOSFOMYCIN EBERTH
4.	Galimas šalutinis poveikis 
5.	Kaip laikyti FOSFOMYCIN EBERTH
6.	Pakuotės turinys ir kita informacija


1.	Kas yra FOSFOMYCIN EBERTH ir kam jis vartojamas

FOSFOMYCIN EBERTH sudėtyje yra veikliosios medžiagos fosfomicino (fosfomicino trometamolio forma). Fosfomicinas yra antibiotikas, kuris veikia naikindamas infekcijas sukeliančias bakterijas.

FOSFOMYCIN EBERTH skirtas ūminės nekomplikuotos šlapimo pūslės infekcijos gydymui moterims ir  paauglėms.

FOSFOMYCIN EBERTH skirtas operacinio laikotarpio antibiotikų profilaktikai atliekant transrektalinę prostatos biopsiją suaugusiems vyrams.


2.	Kas žinotina prieš vartojant FOSFOMYCIN EBERTH

FOSFOMYCIN EBERTH vartoti draudžiama:
· jeigu yra alergija fosfomicinui arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti FOSFOMYCIN EBERTH, jeigu Jums yra viena iš išvardytų būklių:
· nuolatinės šlapimo pūslės infekcijos;
· anksčiau po kitų antibiotikų vartojimo buvo pasireiškęs viduriavimas.

Būklės, į kurias reikia atsižvelgti
FOSFOMYCIN EBERTH gali sukelti sunkų šalutinį poveikį, įskaitant alergines reakcijas bei storosios žarnos uždegimą. Šio vaisto vartojimo laikotarpiu turite stebėti, ar neatsiranda tam tikrų simptomų, kad sumažintumėte bet kokių problemų atsiradimo riziką. Žr. 4 skyriaus poskyrį „Sunkus šalutinis poveikis“.

Vaikams ir paaugliams
Šio vaisto negalima vartoti jaunesniems kaip 12 metų vaikams, nes jo saugumas ir veiksmingumas tokios amžiaus grupės pacientams nenustatytas.

Kiti vaistai ir FOSFOMYCIN EBERTH
Jeigu vartojate ar neseniai vartojote kitų vaistų, įskaitant įsigytų be recepto, arba dėl to nesate tikri, apie tai pasakykite gydytojui arba vaistininkui.
Ypač svarbu, jei vartojate:
· metoklopramido ar kitokių maisto judėjimą skrandžiu ir žarnynu greitinančių vaistų, nes jie gali sumažinti fosfomicino pasisavinimą Jūsų organizme;
· kraujo krešėjimą slopinančių vaistų, nes fosfomicinas ir kiti antibiotikai gali mažinti jų kraujo krešulių susidarymą slopinantį poveikį. 

FOSFOMYCIN EBERTH vartojimas su maistu
Maistas gali lėtinti fosfomicino pasisavinimą virškinimo trakte. Dėl to šį vaistą reikia išgerti nevalgius (likus 2–3 valandoms iki valgio arba praėjus 2–3 valandoms po jo).

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju arba vaistininku.

Jeigu esate nėščia, gydytojas Jums šį vaistą skirs tik jei neabejotinai būtina.

Žindančioms moterims galima išgerti vienkartinę šio vaisto dozę.

Vairavimas ir mechanizmų valdymas
Gali pasireikšti šalutinis poveikis, pvz., svaigulys, kuris gali daryti įtaką gebėjimui vairuoti ir valdyti mechanizmus.

FOSFOMYCIN EBERTH sudėtyje yra sacharozės ir natrio
Sacharozė
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.

Natris
Šio vaisto paketėlyje yra mažiau kaip 1 mmol (23 mg) natrio, t. y. jis beveik neturi reikšmės.


3.	Kaip vartoti FOSFOMYCIN EBERTH

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Jeigu gydoma ūminė nekomplikuota šlapimo pūslės infekcija, moterims ir paauglėms (vyresnėms kaip 12 metų) rekomenduojama dozė yra 1 FOSFOMYCIN EBERTH paketėlis (3 g fosfomicino).

Jeigu vartojama operacinio laikotarpio antibiotikų profilaktikai atliekant transrektalinę prostatos biopsiją, rekomenduojama dozė yra 1 paketėlis FOSFOMYCIN EBERTH (3 g fosfomicino) likus 3 valandoms iki procedūros ir 1 paketėlis FOSFOMYCIN EBERTH (3 g fosfomicino) praėjus 24 valandoms po procedūros.

Pacientams, kurių inkstų funkcija sutrikusi
Pacientėms, kuriems yra sunkus inkstų funkcijos sutrikimas (kreatinino klirensas <10 ml/min.), šio vaisto vartoti negalima.

Vartojimas vaikams ir paaugliams 
Šio vaisto negalima vartoti jaunesniems kaip 12 metų vaikams.

Vartojimo metodas ir būdas
Vartoti per burną.
Šį vaistą reikia išgerti nevalgius (likus 2–3 valandoms iki valgio arba praėjus 2–3 valandoms po jo), geriausia prieš einant miegoti ir pasišlapinus. 

Vieno paketėlio turinį reikia ištirpinti stiklinėje (maždaug 150–200 ml) vandens ir išgerti nedelsiant. Paruoštas tirpalas yra šiek tiek balkšvas, drumstas, vaisių (apelsinų ir mandarinų) skonio.

Ką daryti pavartojus per didelę FOSFOMYCIN EBERTH dozę
Jeigu atsitiktinai išgėrėte didesnę už paskirtą dozę, kreipkitės į gydytoją arba vaistininką.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Sunkus šalutinis poveikis

Jei vartojant FOSFOMYCIN EBERTH atsiras bet kuris toliau paminėtas simptomas, nedelsdami nutraukite vaisto vartojimą ir kreipkitės į gydytoją.
· Anafilaksinis šokas, t. y. gyvybei pavojinga alerginė reakcija (dažnis nežinomas). Galimi simptomai yra staiga atsiradęs odos išbėrimas, niežėjimas ar dilgėlinė, dusulys, švokštimas ar kvėpavimo pasunkėjimas.
· Veido, lūpų, liežuvio ar gerklės patinimas su kvėpavimo pasunkėjimu (angioneurozinė edema) (dažnis nežinomas).
· Vidutinio sunkumo ar sunkus viduriavimas, pilvo diegliai, kraujingos išmatos ir (arba) karščiavimas; tai gali rodyti, kad atsirado storosios žarnos infekcija (su antibiotikų vartojimu susijęs kolitas) (dažnis nežinomas). Nevartokite viduriavimą mažinančių vaistų, kurie slopina žarnyno judesius (peristaltiką).

Kitas šalutinis poveikis

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· galvos skausmas;
· svaigulys;
· viduriavimas;
· pykinimas;
· nevirškinimas;
· pilvo skausmas;
· moters lytinių organų infekcija, kurios simptomai yra uždegimas, dirginimas, niežėjimas (vulvovaginitas).

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· vėmimas;
· išbėrimas;
· dilgėlinė;
· niežėjimas.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· alerginė reakcija.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, arba vaistininkui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą. 


5.	Kaip laikyti FOSFOMYCIN EBERTH

Šį vaistą laikykite vaikams nepastebimoje ir nepasiekiamoje vietoje. 

Šiam vaistui specialių laikymo sąlygų nereikia. Paruoštą tirpalą reikia vartoti nedelsiant.

Ant kartono dėžutės po „EXP“ ir paketėlio nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

FOSFOMYCIN EBERTH sudėtis 
-	Veiklioji medžiaga yra fosfomicinas (fosfomicino trometamolio pavidalu). Kiekviename vienadoziame paketėlyje yra 3 g fosfomicino (fosfomicino trometamolio pavidalu).
-	Pagalbinės medžiagos yra sacharozė, sacharino natrio druska (E954), apelsinų aromatinė medžiaga (kukurūzų maltodektrinas, gumiarabikas ir aromatiniai preparatai), kalcio hidroksidas.

FOSFOMYCIN EBERTH išvaizda ir kiekis pakuotėje
Granulės geriamajam tirpalui yra baltos ar šiek tiek gelsvos spalvos vienadoziame paketėlyje.
Dėžutėje yra 1 paketėlis.

Registruotojas eksportuojančioje valstybėje ir gamintojas 
Dr. Friedrich Eberth Arzneimittel GmbH 
Am Bahnhof 2
92289 Ursensollen
Vokietija

Lygiagretus importuotojas 
UAB „Niromed“
Žirmūnų g. 139A
LT‑09120 Vilnius
Lietuva

Perpakavo
LABOR Przedsiębiorstwo Farmaceutyczno-Chemiczne sp. z o.o.
Ul. Długosza 49
51-162 Wrocław
Lenkija

arba

UAB „Entafarma“
Klonėnų vs. 1
LT-19156 Širvintų r. sav.
Lietuva

Šis pakuotės lapelis paskutinį kartą peržiūrėtas 2026-09-17.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

Lygiagrečiai importuojamas vaistas nuo referencinio vaisto skiriasi laikymo sąlygomis: lygiagrečiai importuojamo – specialių laikymo sąlygų nereikia, referencinio – laikyti ne aukštesnėje kaip 30 ºC temperatūroje, laikyti gamintojo pakuotėje, kad vaistas būtų apsaugotas nuo drėgmės; pagalbinėmis medžiagomis: lygiagrečiai importuojamo – kalcio hidroksidas, referencinio – mandarinų aromatinė medžiaga (kukurūzų maltodektrinas, gumiarabikas, askorbo rūgštis (E300), butilhidroksianizolas (E320) ir aromatiniai preparatai); išvaizda: lygiagrečiai importuojamo granulės yra baltos ar šiek tiek gelsvos spalvos, referencinio – baltos arba beveik baltos spalvos be gumulėlių ar sankaupų. 



